Mavlono Doiy I. Mavlono Doiy I (XV XVI asr) – fors-tojik tilida ijod qilgan xurosonlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning koʻp vaqtini Saraxsdagi hazrat Shayx Luqmon qabri boshida oʻtkazishini, baʼzan savdo-sotiq bilan ham shugʻullanishini aytadi. “Majolis un-nafois”da Mavlono Doiyning quyidagi bayti keltirilgan:Justem on dahonro boloi chohi gʻabgʻab, Dar xanda guft on mah onchoki nest matlab. (Mazmuni: Ul ogʻizni men baqbaqa ustidan qidirdim, u oy kulib dedi: bu yerdan tilak hosil boʻlmas).